Kotiseutumme kuvaajat – Valokuvia ja tunnelmia menneiltä vuosikymmeniltä
2024-02-14 - 2026-01-10
Näyttely esittelee Sastamalan seudun museon valokuvakokoelman helmiä. Näyttely johdattaa valokuvauksen historiaan ja runsaan kuvakokoelmamme teemoihin. Valokuvissa on esillä elämän koko kirjo ilosta suruun ja arjesta juhlaan. Nostalgiset kuvat kertovat tuotteliaista kuvaajista, entisajan elämästä sekä kulttuurimaiseman muutoksesta.
Sastamalan seudun museon valokuvakokoelmaa on kartutettu 1930-luvulta lähtien. Kokoelmassa on nykyään noin 15 000 valokuvaa. Suurin osa kuvista on otettu entisen Tyrvään ja Vammalan alueilla.
Näyttelystä löytyy kuvauspiste, josta otetulla kuvalla ja sitä Kirjakahvila Pukstaavissa näyttämällä saa 10% alennusta vitriinituotteista.
14.2.2024 avattu näyttely jatkuu 10.1.2026 saakka. Tervetuloa!

Lapin maakunnallinen kokous
2024-04-04 16:00 - 18:00 (Europe/Helsinki)
Kotiseutuliitto kutsuu Lapin jäsenensä maakunnalliseen kokoukseen ja Kotiseutuliiton 75-vuotisjuhlakahveille. Kokous järjestetään tällä kertaa yhteistyössä Tornion kaupungin ja Tornionlaakson museon – Tornedalens museumin kanssa. Kokoukseen voi osallistua paikan päällä alla mainituissa kokoustiloissa tai etäyhteydellä. Kakkukahvit tarjoillaan vain paikan päälle tulijoille! 😉 Tervetuloa mukaan vaikka useammankin osallistujan voimin.
Paikka: Tornionlaakson museo – Tornedalens museum JA Microsoft Teams
Torikatu 4, Tornio
Aika: Torstai 4.4. klo 16—18 (kahvit alkaen klo 15.30)
Ilmoittautuminen tästä linkistä: bit.ly/maakuntakokoukset2024
HUOM! Lähikokoukseen ilmoittautumiset viimeistään 26.3., etäosallistujaksi voi ilmoittautua vielä 2.4. asti.
Ohjelma:

Juhlakahvit klo 15.30 alkaen
Tornionlaakson museon – Tornedalens museumin tervehdys: Titta Kallio-Seppä, museonjohtaja
Kotiseutuliiton ajankohtaiset asiat ja liiton juhlavuoden esittelyä: toiminnanjohtaja Teppo Ylitalo
Maakunnan ehdokkaan valitseminen ehdolle Kotiseutuliiton valtuustoon
Jäsenyhteisöjen kuulumisia, keskustelua

Valtuuston lopullinen valinta tehdään Kotiseutuliiton vuosikokouksessa 31.8.2024 Vantaalla. Tänä vuonna erovuorossa on maakunnan länsiosan edustajana kaksi kautta toiminut Hilkka Oksala Kolarista. Valintaa varten tiedoksi: Kotiseutuliiton suositus on, että valtuutettu istuisi vähintään kaksi kautta ja enintään kolme. Näin saadaan sekä jatkuvuutta että muutosta. Liiton säännöissä tätä ei kuitenkaan määritellä.
Ilmoittauduthan etukäteen tästä linkistä: bit.ly/maakuntakokoukset2024
Ilmoita samalla, osallistutko kokoukseen paikan päällä vai etänä. Kokoukseen ilmoittautuneille lähetetään tarkempi ohjeistus ja etäkokoukseen ilmoittautuneille liittymislinkki sähköpostitse viimeisenä tilaisuutta edeltävänä arkipäivänä.
Lisätietoja ilmoittautumisesta ja kokoukseen liittymisestä: järjestöpäällikkö Marika Punamäki, marika.punamaki@kotiseutuliitto.fi, p. 045 150 9109.
Lämpimästi tervetuloa juhlimaan yhdessä 75-vuotiasta Kotiseutuliittoa!
